 Ugu horeyn Jananka Bilayska Somaliland Sarreeye Guuto Cabdillaahi Fadal Iimaan oo halkaasi ka hadlay ayaa yidhi Alla ha u naxariistee Marxuum Aadan Guun waxaa uu ahaa sarkaal sare oo ciidanka buliiska ka tirsanaa, xilal kala duwanna kasoo qabtay illaa markii dalka la soo galay illaa maanta, sidaa ayuu yidhi taliyaha bilaysku, waxaanu intaa ku daray Waxa uu marxuumku ahaa nin wanaagsan waxaana dawladihii hore ee Burburtay eeSoomaaliya uu kamid ahaa saraakiishii sare ee ciidamada asluubta, intii xorriyada dib loola soo noqday ee Somalilandna waxaa uu kamid ahaa ciidamada booliska oo uu xilal kala duwan oo illaa heer hoggaan ah uu kasoo qabtay, immika in muddo ahba wuu xanuunsanayay. 